Branden blev opdaget omkring kl. 19.20 af en beboer i området. Familien er på ferie, så der var ingen hjemme i stuehuset. Da brandvæsnet ankommer til stedet havde ilden godt fat i bygningen. Brandvæsnet har nu fået ilden under kontrol, men stuehusets overetage er udbrændt. Ifølge politiet kan der være tale om et indbrud, hvorefter tyvene har sat ild til stuehuset. - Det virker lidt mistænkeligt. Døren var åben, da vores folk ankommer på stedet, og det ser ud til, at der er rodet rundt i husets ting. Det skal vi undersøge nærmere, siger vagtchef Poul Badsberg fra Nordjyllands Politi. Området omkring stuehuset er nu afspærret, og teknikere skal undersøge huset tirsdag.

Referat:
Voldsom brand i lavendelfarm mandag aften på Stagsted Markvej ved Hjallerup.